**Mór Városi Önkormányzat Képviselő-testületének**

**2/2023. (I.18.) határozata**

**a Wekerle Sándor Szabadidőközpont uszoda üzemeltetéséhez szükséges közüzemi energiaköltségek támogatása tárgyában**

1. Mór Városi Önkormányzat Képviselő-testülete, mint a Wekerle Sándor Szabadidőközpont sportlétesítmény (székhely: 8060 Mór, Táncsics M. u. 25.) fenntartója ezúton nyilatkozza, hogy megfelel az államháztartásról szóló 2011. évi CXCV. törvény 48/B. §-ában és 50. §-ában, továbbá az államháztartásról szóló törvény végrehajtásáról szóló 368/2011. (XII.31.) Korm.rendeletben az egyedi támogatás kedvezményezettjére meghatározott feltételeknek és egyúttal - a határozat mellékletében foglaltakat megismerve - vállalja a Honvédelmi Minisztérium Sportért Felelős Államtitkársága által a közüzemi költségek támogatása tárgyában nyújtott bruttó 56.938.000,- Ft összegű támogatás Támogatási Időszakában az alábbiakat:

- Az érintett sportági szereplőkkel egyeztetve, illetve az ünnepek alatti általános lakossági kihasználtság visszaesésére figyelemmel a támogatás kizárólag 2023. január 1. napjától 2023. március 31. napjáig tartó időszakban (a továbbiakban: Támogatási Időszak) felmerülő közüzemi szolgáltatások (víz-csatorna, földgáz, távhő, villamos energia) megfizetésére használható fel. A támogatás elszámolásának határideje: 2023. június 30. napja.

- A Wekerle Sándor Szabadidőközpont sportlétesítmény üzemeltetését, sport célú használatát a jelenlegi használó sportszervezetek mellett a MÚSZ Úszó Nemzet Programban és az MVLSZ hazai versenyrendszerében, valamint utánpótlás-nevelés programjában kijelölt sportszervezetek sportolói részére 2023. március 30. napjáig biztosítja azzal, hogy a két sportági szakszövetség által kijelölt sportszervezetek elsőbbségét szavatolja.

- A használati napi főidőszakon (főidőszaknak minősül munkanapokon 14:00 órától 20:00 óráig tartó időtartam) kívüli idősávokban - tankerületi igény esetén - a környező köznevelési intézmények részére a mindennapos testnevelés keretében úszás lehetőséget biztosít.

- A létesítmény nyitvatartási időszakát, az üzemeltetett medencék számát, illetve a belépő- és/vagy pályabérlési díjakat a sport és köznevelés célú igénybevételek esetében azok hátrányára nem módosítja.

- A fenti sportágakban a Magyar Úszó Szövetség, a Magyar Vízilabda Szövetség, a Magyar Műugró Szövetség, valamint a Magyar Szinkronúszó Szövetség a jelenleg is érvényes szerződéssel rendelkező szakszövetségek sportszervezetei részére rendezvény megtartását a jelenlegi feltételek szerint, különösen használati díjak tekintetében változatlanul biztosítja.

- Az úszómedencék vízhőmérsékletét - a termálvízzel fűtött vagy ellátott medencéket ide nem értve - 25 Celsius fokon, a tanmedencék vízhőmérsékletét 30 Celsius fokon biztosítja.

2. A Képviselő-testület felkéri a polgármestert, hogy a döntésről a Honvédelmi Minisztérium Sportért Felelős Államtitkárságát értesítse.

Határidő: azonnal

Felelős: polgármester(Önkormányzati Iroda)

Fenyves Péter Dr. Taba Nikoletta

polgármester jegyző